Michael: Ke goletse mo lefelong le go nang le Ba-Australia ba bantsi ba basweu, mme ke ne ka simolola go nna le letlhoo le legolo mo bathong ba Ba-Asia, segolobogolo Ba-China. Fa ke ne ke kgweetsa koloi mme ke bo ke bona mongwe yo e keteng ke Mo-Asia, ke ne ke atle ke bule fensetere mme ke bo ke goa ka tshotlo ke re “Tsamaya o ye gae, Mo-Asia ke wena!” Moragonyana fa ke simolola go ithuta Baebele ke ne ka bona kafa Modimo a lebang batho ka teng. O a ba rata go sa kgathalesege gore ba tswa kae kgotsa gore ba lebega jang. Lorato lono lo ne lwa nkama mme ka tlogela go nna le letlhoo ka simolola go rata ba bangwe. Go dira diphetogo tse di kgolo jalo go a itumedisa. Jaanong ke itumelela go tsalana le batho ba ba tswang kwa dinageng tsotlhe le ditso tsotlhe. Seno se ne sa fetola tsela e ke lebang dilo ka yone e bile se ne sa dira gore ke itumele thata.